*Pielikums*

*Gulbenes novada domes*

 *2022.gada 24.novembra*

*lēmumam Nr. GND/2022/1148*

**Gulbenes 2. pirmsskolas izglītības iestādes “Rūķītis”**

**attīstības plāns 2022. – 2025.gadam**

Iestādes vadītāja: Sandra Brieže

Izglītības iestādes adrese: Bērzu iela 4B, Gulbene,

 Gulbenes novads, LV-4401

Tālrunis: 64472139

e-pasts: pirmsskola2@gulbene.edu.lv

Gulbenē

2022

# Esošās situācijas raksturojums

Gulbenes 2.pirmsskolas izglītības iestādes “Rūķītis” attīstības plāns 2022.-2025.gadam ir plānošanas dokuments, kurā noteikti prioritārie uzdevumi, veicamie pasākumi un rezultāti, kas jāsasniedz norādītajā plānošanas periodā.

Plāna izstrādes mērķis ir sekmēt efektīvu, ilgtspējīgu, kvalitātē un vienlīdzības principos balstītu pirmsskolas izglītības pakalpojumu, uzlabot izglītības iestādes infrastruktūras un materiāli tehniskās bāzes nodrošinājumu.

Attīstības plānošana minētajam plānošanas periodam veikta, balstoties uz:

1) Gulbenes 2. pirmsskolas izglītības iestādē “Rūķītis” esošās situācijas un turpmāko vajadzību izpēti un analīzi;

2) Gulbenes novada izglītības attīstības plānu 2021. – 2025.gadam;

3) Valsts izglītības attīstības redzējumu un prioritātēm, kas noteiktas dokumentā “Izglītības attīstības pamatnostādnes 2021.-2027.gadam”.

Gulbenes 2.pirmsskolas izglītības iestādes “Rūķītis” (*turpmāk tekstā -iestāde*) ir Gulbenes novada pašvaldības pastarpinātās pārvaldības izglītības iestāde, kas īsteno pirmsskolas izglītības programmu (kods 01011111).

Iestādi apmeklē izglītojamie (*turpmāk tekstā –bērni*) vecumā no 1-7gadiem, mācoties valsts valodā piecas dienas nedēļā, no plkst 7.00- 19.00. Apmeklējums tiek piedāvāts 6 vecumu grupās: 1-2gadīgo, 2gadīgo, 3gadīgo, 4gadīgo, 5gadīgo, 6gadīgo.

Ikdienas darbā iestādē nodrošina:

* mērķtiecīgi veidotu un drošu  vidi  bērnu fiziskai, garīgai un psiholoģiskai attīstībai,
* profesionāli plānotas un īstenotas mācību darbības,
* rotaļas un pastaigas svaigā gaisā,
* veselīgu un uzturvērtīgu  ēdināšanu,
* 5 un 6 gadīgo bērnu obligāto sagatavošanu pamatizglītības apguves uzsākšanai,
* tematiskus pasākumus bērniem un ar ģimeņu iesaistīšanos,
* profesionālas rūpes par bērnu labklājību iestādē.

Papildus pirmsskolas izglītības programmai, kopš 2017./2018. mācību gada  iestādes 5,6 gadīgie bērni var attīstīt savas spējas,  izmantojot  starptautiski atzītas  interaktīvas mācību programmas- FasTracKids  sniegtās priekšrocības: mērķtiecīgi attīstot kritisko domāšanu, radošumu, sadarbības un komunikācijas prasmes un pašapziņu.

Iestādē strādā kvalificēti pedagogi, tai skaitā mūzikas un  sporta skolotāji,  logopēds, pedagoga palīgs, FasTracKids pedagogi. Tiek nodrošināts arī psihologa un speciālā pedagoga atbalsts.

Iestādē darbojastautas deju kolektīvs “Jāņabērni”(*3-6gadīgiem bērniem*)   un tiek nodrošinātas angļu valodas apguves nodarbības 5,6gadīgajiem bērniem.

Iestādē tiek organizētas aktivitātes, kuru laikā bērniem iespējams iepazīt latviešu tautas gadskārtu ieražas un kultūrvēsturisko mantojumu, kā arī veidot mūsdienīgu sociālās saskarsmes pieredzi ar vienaudžiem, sabiedrības pārstāvjiem, starptautiskajiem brīvprātīgā darba veicējiem un pasākumi, kuros iesaistās bērnu vecāki.

# Iepriekšējā plānošanas perioda rezultātu izvērtējums

##  2016.-2020.gadam noteiktie mērķi

1. Sekmēt bērnu vispusīgu, harmonisku attīstību, ievērojot attīstības likumsakarības un vajadzības, pamatojoties uz pozitīvas attieksmes veidošanu un mācīšanos darot.
2. Sekmēt izglītības procesā saikni ar reālo dzīvi.
3. Stiprināt bērnu patriotismu, valstisko identitāti.

**Audzināšanas darbā**- Mācību satura izvēle, sekmējot pedagogu profesionālo meistarību, vienotas sadarbības- pirmsskola, ģimene, sabiedrība, īstenošanai.

|  |  |  |
| --- | --- | --- |
| **Joma** | **Prioritāte** | **Sasniegtais** |
| **Mācību saturs** | Konkretizēt integrēto mācību saturu, nodrošinot diferencētu, individualizētu pieeju, izmantojot daudzveidīgas darba formas. | Nodrošinot LV izglītības paradigmas ‘no zināšanām uz prasmēm’ maiņu uz ‘no prasmēm uz kompetencēm’, PII aktualizējot individualizāciju, inovācijas, vērtības, pirmsskolas izglītības mācību satura īstenošanā papildus piedāvājumā iekļauts: * Interaktīva mācību programma 5,6gadīgajiem FasTracKids Fundamental – kopš 2017.gada;
* Drošības izglītības “Džimba” programma 4-6gadīgajiem- kopš 2019.gada;
* Mācību satura apguve jomā Vērtībizglītība- kopš 20220.gada visu vecumposmu grupās;
* Fastrackids Robotic- 6gadīgajiem- kopš 2021.gada.
 |
| **Mācīšana un mācīšanās** | Organizēt bērna pieredzē balstītu jēgpilnu mācību procesu, izmantojot interaktīvas darba metodes, apkopojot metodiskā darba pieredzi. | -Mācību darba organizācija tiek īstenota pēc mācību jomu centru metodikas, nodrošinot individualizētu, diferencētu atbalstu bērniem ikdienas mācību un audzināšanas darbā visu vecumposmu grupās.-Sekmējot sociālās un pilsoniskās kompetences pilnveidi, pedagogi ar 3-6gadīgo grupu bērniem iesaistās LV un starptautiskos sadarbības projektos.-Mācību darbā aktualizētas interaktīvas metodes- pētījums, eksperiments, izpētes/mācību projekts, sava snieguma prezentēšana. |
| **Bērnu sasniegumi** | Bērnu sasniegumu vērtēšana ikdienas mācību un audzināšanas procesā, nosakot mācīšanās vajadzības, dodot atgriezenisko saiti, analizējot mācīšanās efektivitāti | -Iestādē izstrādāta sistēma bērnu spēju attīstības un mācību snieguma vērtēšanai ikdienas mācību darbībās.-Īstenota pedagogu profesionālo kompetenču pilnveide- bērnu mācību sasniegumu vērtēšanai, attīstības soļu plānošanai, akceptējot individuālās vajadzības.-Lai nodrošinātu datu konfidencialitāti un ciešu sadarbību ar bērnu vecākiem, kopš 2018.gada PII pedagoģiskā darba, mācību sasniegumu vērtēšanai, uzskaitei un saziņai iestādē izmanto izglītības sistēmu E-klase. |
| **Atbalsts bērniem** | Bērnu drošības, emocionālo, psiholoģisko un sociālo vajadzību nodrošināšana. | -Īstenota personāla vienota kompetenču pilnveide audzināšanas darba metodikās- atbalsts pozitīvai uzvedībai, sociāli emocionālā audzināšana, ‘Stop 4-7’, garīgās veselības veicināšana- un pamatprincipu izmantošana ikdienas mācību un audzināšanas darbā ikvienam darbiniekam iestādē.- PII ir atbalstu pasākumu noteikšanas kārtība un rīcības plāni darbā ar bērniem, kam mācību grūtības vai uzvedības traucējumi.- 2021.gadā PII, iesaistot bērnus, vecākus un personālu, izveidoti vienoti iestādes noteikumi un saskarsmes ētika visām mērķgrupām. - Kopš 2021./2022.mācību gada, mācību jomas ‘Vētībizglītība’ saturā tiek aktualizēti garīgās veselības veicināšanas pasākumi visu vecumposmu grupās. |
| **Iestādes vide** | Iestādes mikroklimata un fiziskās vides pilnveidošana, veicinot iestādes atpazīstamību. | - Audzināšanas darba prioritāšu īstenošanas rezultātā iestādes sociāli emocionālā vide un mērķgrupu labizjūta iestādē, pēdējo divu gadu laikā, uzlabojusies par 20%.- Nodrošinot pirmsskolas izglītības mācību satura apguves kvalitāti, iestādes fiziskā vide pilnveidota: ierīkojot mācību dārzu un kukaiņu māju; elektrificējot rotaļu nojumes teritorijā; veidojot interaktīvām nodarbībām paredzētus bruģa marķējumus teritorijā; veicot izpēti un sistematizējot informāciju par pilsētvidē, parkos izpētei pieejamiem dabas, vides, arhitektūras objektiem un papildinot ar metodiskiem materiāliem; uzstādot 4 mācību stacijas teritorijā mācību materiālu izvietošanai-mācībām āra vidē visu vecumposmu grupām visas dienas garumā.- Audzināšanas darba praktiskas aktivitātes ir ikgadējas sadarbības un labdarības akcijas- kuru sadarbības partneri ir Alūksnes dzīvnieku patversme “Astes un ūsas”, Gulbenes novada invalīdu biedrība, Gulbenes zupas virtuve Viestura ielā 29 A.- Iestādes darbības, plānoto un sasniegto mērķu un ikdienas mācību/audzināšanas darba aktualitāšu atspoguļojums iestādes interneta vietnes mājas lapā nodrošināts kopš 2019.gada (<http://www.gulbenes2pii.lv/> ).- Sociālās vietnes “Facebook” PII mājas lapa informē vietējo kopienu par iestādes darba aktualitātēm- kopš 2021.gada (<https://www.facebook.com/profile.php?id=100066573501098> ). |
| **Resursi** | Atbalsta personāla piesaiste | -Logopēda pieejamība 3-6gadīgo grupām- ikdienā, bet 1-2gadīgo grupām- konsultatīvi vecākiem.-Speciālā pedagoga un psihologa pieejamību nodrošina Gulbenes novada pašvaldības Izglītības pārvaldes speciālisti.- Nodrošinot atbalstu bērnu ģimenēm sociālās jomas jautājumos, iestāde sadarbojas ar Gulbenes Sociāla dienesta speciālistiem. |
| **Iestādes darba organizācija, vadība un kvalitātes nodrošināšana** | Noteikto mērķu sasniegšana, analīze. | -Ikgadēji tiek noteiktas mācību un audzināšanas darba prioritātes, plānota to īstenošanas gaita, veikta analīze.-Iestādes darbības pašnovērtēšanas procesā aktualizēta visu mērķgrupu iesaistīšana.- Sadarbībā ar bērnu vecākiem izveidotā PII darbinieku profesionālā snieguma motivēšanas sistēma sekmē vecāku kompetenci un ieinteresētību iestādes darba rezultātu kvalitātē un, vienlaikus, sekmē darbinieku motivāciju profesionālā snieguma uzlabošanai.-Iestādes darbības pašvērtējuma ziņojumi tiek ievietoti iestādes mājas lapā(<http://www.gulbenes2pii.lv/pasnovertejuma-zinojums> ).-Mērķtiecīgi tiek aktualizēta pāreja no reaktīvas uz proaktīvu iestādes attīstības plānošanu. |

# Attīstības virzieni 2022.-2025.gadiem

 **Iestādes vīzija:**

Zinātkārs, pašaizliedzīgs, emocionāli lietpratīgs bērns- vērtīgs nākotnes sabiedrības dalībnieks!

**Misija:**

Attīstošā un harmoniskā vidē palīdzēt veidoties aizrautīgām, radošām un veiksmīgām personībām!

**Iestādes vērtības:**

Drošība- domāt un rīkoties  pārdomāti,  uzticami un labvēlīgi sev un citiem;

Radošums-  pārvarēt šķēršļus, vēloties un izmantojot iespējas  radīt ko jaunu, oriģinālu;

Izglītība- mērķtiecīgi meklēt, pamanīt un izmantot iespējas  pilnveidot sniegumu;

Cieņa**-**  atzīt un novērtēt  savas un ikviena cilvēka  spējas, vērtības, zināšanas, nopelnus.

## Audzināšanas darba mērķis 2022.-2025.g.

##

 Nodrošināt iestādē iekļaujošu vidi un profesionālas speciālistu komandas mērķtiecīgu atbalstu bērniem un ģimenēm, lai sekmētu bērnos attīstāmās vērtības un prasmes :

* cieņa  pret sevi un apkārtējiem,
* atbildīgums,
* spēja  pielietot iegūtās zināšanas un prasmes reālās dzīves situācijās;
* drosme kļūdīties;
* spēja līdzdarboties un sadarboties;
* radošums.

## Audzināšanas prioritārie uzdevumi

|  |  |
| --- | --- |
| **Uzdevumi** | **Sasniedzamie rezultāti** |
| 2023./2024.m.g.- Veselīgas dzīves vides nozīme personības pilnveidē: balstīšanās uz pozitīvo cilvēkā- dzīves spēks. | -Visu PII mērķgrupu iesaistīšanās garīgās un fiziskās veselības veicināšanas preventīvo, profilaktisko un atbalsta pasākumos izglīto, veido jaunus paradumus, uzlabo dzīves kvalitāti ikdienā. -Veselīga uztura, fizisku aktivitāšu un emociju pārvaldības pamatiemaņu apguve nodrošināta visu vecumposmu grupās . -1x mēnesī PII - tematiskās aktivitātes, kas popularizē veselīga dzīvesveida pamatprincipus- bērniem, darbiniekiem, vecākiem.-Ikviens PII tematiskais pasākums ietver arī vadlīniju- veselīga dzīvesveida sekmēšana.-Visiem PII bērniem nodrošinātas nodarbības dabā vienu dienu nedēļā un dabaszinātņu jomas nodarbības tikai dabā. |
| 2023./2024.m.g.- Mācīšanās darot: audzināšana darbā un atbildība par sasniegto rezultātu. | -Jaunrades un uzņēmējdarbības iniciatīvu programmas izveide PII, personālam, sadarbībā ar bērniem, ģimenēm, vietējās kopienas pārstāvjiem, aktualizējot mērķtiecīga darba izpratni un primāro pieredzi bērniem.-Katra vecumposma grupā veikta darba projektu jomas izvēle, plānošana, īstenošana sekmīga, rezultātu prezentēšana.-Katram izveidotajam grupu darba projektam ir konsultants, praktiķis uzņēmējs, no vietējās kopienas. |
| 2024./2025.m.g.- Aktivitātes, pašiniciatīvas sekmēšana izglītībā un pilsoniskajā līdzdalībā. | - Bērnu snieguma vērtēšana balstīta uz formatīvās vērtēšanas principiem, kas uzsver pašnovērtējuma, konstruktīvas atgriezeniskās saites, vienaudžu atbalsta un pierādījumu par iegūtajām zināšanām meklēšanas nozīmi.- Bērni izprot rīcības-seku cēloņsakarības, ikdienā rīkojas atbildīgi, pašapzinīgi, iniciē pārmaiņas.-Prasme izteikt, pamatot un aizstāvēt savu viedokli, domas vismaz 65% bērnu 3-5gadīgo grupās un 95% absolventu.-Sekmīgas bērnu, ģimeņu un PII iniciētas labdarības, sadarbības un līdzdalības akcijas, vides izglītības aktivitātes, kuru norise atspoguļota vietējā kopienā. |

## Prioritārie rīcības virzieni

|  |
| --- |
| **Rīcības virziens: Pilnveidotā satura un pieejas īstenošana** |
| **Pasākumi** | **Kvalitatīvais sasniedzamais rezultāts** | **Kvantitatīvais sasniedzamais rezultāts** | **Izpildes termiņš** |
| **1.uzdevums. Kvalitatīva izglītības procesa (bērncentrēta, efektīva, lietderīga) nodrošināšana.** |
| Vienotas pedagoģiskās pieejas īstenošanas sistēmas un izvērtēšanas kritēriju izveide, realizēšana.  | * Iestādē definēta vienota izpratne par efektīvu mācību nodarbību un nodrošināts kvalitatīvs profesionālais sniegums sekmē pozitīvu mācību snieguma dinamiku bērniem.
* Pedagogiem ir pieejams organizatorisks un metodisks atbalsts, lai sekmīgi īstenotu jauno saturu.
* Pedagogi mācību un audzināšanas procesu plāno sadarbībā ar bērniem un to īsteno lielākoties efektīvi.
* Atbildība par mācību un/vai ārpusnodarbību pasākumiem tiek deleģēta, pedagogi un bērni iesaistās šo pasākumu sagatavošanā un īstenošanā.
 | * Mācību vide visu vecumposmu grupās problēmorientēta, sekmē bērnu pašmotivētu mācīšanos.
* Vismaz 75% vēroto mācību darbību katram pedagogam atbilst bērncentrēta izglītības procesa pamatprincipiem .
* Mācību satura apguves plānošana un mācību darbību norise efektīva ne mazāk kā 85% no vērotajām darbībām.
* Pedagogu izmantoto metožu daudzveidība, mūsdienīgums un bērnu sasniegumu pozitīva dinamika: vērtējums ‘apguvis’ vai ‘apguvis padziļināti’- vairāk kā 60% bērniem katrā grupā.
 | 2023.g. 2023.-2025. g.2025.g.2022.-2025.g. |
| Izglītības kvalitātes vadības sistēmas izveide, realizēšana.  | * Izglītības process nodrošina iekļaušanu (*diferenciāciju, individualizāciju, personalizāciju, atbalstu talantīgajiem*), tiek mērķtiecīgi vadīta veidoto procesu norises kultūra.
* Izveidotie atbalsta pasākumi bērniem nodrošina labizjūtu un viņi sasniedz optimālus mācību darba rezultātus.
* Pedagogi virza un atbalsta bērnus viņu izaugsmē, izmantojot daudzveidīgas mācību formas atbilstoši katra bērna mācīšanās vajadzībām.
 | * Pilnveidota bērnu mācību sasniegumu vērtēšanas, prasmju diagnostikas un sasniedzamo rezultātu definēšanas sistēma
* Izveidota atbalsta pasākumu sistēma bieži slimojošiem bērniem, viņu ģimenēm.
* Atbalsts un iekļaušana nodrošināta vismaz 95% bērnu, kam speciālas vajadzības vai mācību grūtības.
* Pozitīva mācību snieguma dinamika 100% bērniem.
 | 2022.g.novembris2023.gada janvāris 2022.-2025.g. 2023.-2025.g. |
| **2.uzdevums. Radošuma un jaunrades kultūras veidošana, nodrošinot mūsdienīgu izglītības pakalpojumu un sadarbību ar vietējo kopienu.** |
| Atbalsta sistēmas izveide bērniem talantu izzināšanā, attīstīšanā: radošuma, kritiskās domāšanas un jaunrades sekmēšanā.  | * Atbalsta pasākumi jaunrades un uzņēmējdarbības iniciatīvu īstenošanai PII, aktualizējuši bērniem mērķtiecīgu radošo iniciatīvu, darba izpratni un atbildības pieredzi par sasniegto rezultātu.
* PII mērķtiecīgi izveidotā mācību vide sekmē bērnu iekšējo motivāciju izziņas darbībām, nodrošina bērnu pētniecisko aktivitāti, pasaules izzināšanu praktiskā darbībā.
* Jaunrades projektos iesaistīto kopienas pārstāvju līdzdarbība, sekmē bērnu iespēju pašrealizācijai, atbildīgumam par veikto izvēli, iniciatīvu.
 | * Vismaz 90% uzsākto iniciatīvu un darba projektu plānošana, īstenošana sekmīga, rezultātu prezentēšana veikta.
* Visi bērni darbojas PII profilētu interešu jomu radošajās darbnīcās.
* Visi bērni izmanto piedāvāto iespēju izvēlēties materiālus, resursus vai radošās aktivitātes individuālo interešu attīstībai un saņemt atbalstu situācijās, kad tas nepieciešams.
* Visu pirmsskolas mācību jomu satura apguvē visu vecumu grupām nodrošina mākslas izstāžu, izrāžu, vidē izvietotu mākslas, arhitektūras, dabas, uzņēmējdarbības objektu apmeklējumu (*klātienē vai attālināti*).
* PII teritorijā izvietotajās mācību stacijās, saskaņā ar bērnu iniciatīvām, tiek izvietoti materiāli interaktīvām mācību darbībām visas dienas garumā.
 | 2023./2024.m.g.2022./2023.m.g.2022.- 2025.g.2022./2023.m.g.2022.-2025.g. |
| Atbalsta nodrošināšana inovācijām pedagogu profesionālajā sniegumā. | * Mācību darbībās pedagogi iniciē radošu pieeju, sekmējot savstarpēju cieņu, līdzdarbību, sadarbību un bērni rada individualitāti apliecinošus darbus.
* Skolotāju pedagoģiskās darbības formas un metodes nodrošina bērnu pašizziņu, radošumu, brīvas izvēles, cieņu, uzticēšanos, atbalstu un individualitāti.
* Mērķtiecīga profesionālā snieguma pilnveide pedagogiem, regulāra individuālo/ profesionālo mērķu noteikšana, īstenošana, snieguma analīze, nodrošina PII sniegtā pakalpojuma kvalitāti un efektivitāti.
 | * Vismaz 80% pedagogu mācību darba norisē realizē mūsdienīgas, netradicionālas mācību darba metodes, paņēmienus.
* Visi darba rezultāti (*priekšnesumi, izstādes, projektu darbi*) tiek prezentēti PII un vietējā kopienā.
* 1xceturksnī mācību grupās PII tiek īstenota pieredzes apmaiņa pedagogiem,.
* Ne retāk kā 1x2ned. pedagogi visu vecumu grupās realizē mācību satura apguvi radošajās darbnīcās : veselība un sports; vide un zinātne; dizains un tehnoloģijas; pašizpausme mākslā.
 | 2023.g.- 2025.g.2023.g.- 2025.g.2022.g.novembris- 2025.g.2022./2023.m.g. |
| **3.uzdevums. Infrastruktūras sakārtošana efektīva izglītības procesa nodrošināšanai drošā un mūsdienīgā mācību vidē.** |
| IT, digitālo mācību līdzekļu nodrošināšana. | Mūsdienīgi un kvalitatīvi digitālie mācību līdzekļi un datortehnika- nodrošinājums pedagogu profesionālo pienākumu veikšanai, tiešsaistes un interaktīvo mācību līdzekļu izmantošanai ikdienas mācību procesā un bērnu digitālo prasmju attīstībai . | -Skolotāju darbam grupās portatīvie datori ne vecāki par 6gadiem (*nomaiņa- 8gb*) -Interaktīvie ekrāni katrā no 3-6 gadīgo grupām (*iegāde- 2gb*).- Digitālo mācību līdzekļu iegāde (*1kompl. gadā*). | 2023.-2025.g. |
| Ieguldījumu infrastruktūrā nodrošināšana. | Inženierbūves, ēkas, konstrukcijas teritorijā, telpu fiziskā vide un mēbeles atbilst drošības, darba aizsardzības normatīvo aktu prasībām, ir funkcionālas, nodrošina veselībai, dzīvībai drošu un estētisku vidi, veicina mācīšanos, ir daudzveidīgas un pielāgojamas dažādām izglītības iestādes darbinieku un bērnu vajadzībām.  | -Veikts 3.grupas telpu remonts; sporta zāles, centrālā koridora grīdas konstrukciju un kosmētiskais remonts. -Kāpņu telpās 2 logi nomainīti(*nav kondensāta veidošanās, pelēšanas, apmetuma drupšanas logu ailās*).-Pilnveidota lietus ūdens novadīšanas sistēma teritorijā(*saimnieciskajā pagrabā un uz bruģa neuzkrājas ūdens, bruģis neiekrīt*).- 6 grupās(mācību telpās) uzstādīti gaisa rekuperatori . | 2023. -2025.g. |
| Fizisko aktivitāšu zonas izveide un rotaļu laukumu labiekārtošana. | Izstrādāts rotaļu laukumu projekts, lai uzstādītu normatīvo aktu prasībām atbilstošas sporta un rotaļu konstrukcijas ar drošības prasībām atbilstošu segumu zem tām- nodrošina bērniem mūsdienīgu, drošu, efektīvu mācību un sporta aktivitāšu piedāvājumu, mācību satura apguvi un augstvērtīgu veselības kopšanas kvalitāti. | -6 grupu laukumos uz atbilstoša seguma uzstādīt mūsdienīgas, normatīvajiem dokumentiem atbilstošas rotaļu konstrukcijas. -2 grupu laukumos izbūvēt nojumes āra nodarbībām.-Izveidot sporta zonu kas aprīkota ar konstrukcijām sporta aktivitātēm. | 2025.g. |
| **Rīcības virziens: Mācīšanās organizācijas pamatprincipu ieviešana**  |
| **Pasākumi**  | **Kvalitatīvais sasniedzamais rezultāts** | **Kvantitatīvais sasniedzamais rezultāts** | **Izpildes termiņš** |
| **1.uzdevums. Bērnu mācīšanās kvalitātes nodrošināšana** |
| Bērnu mācīšanās iedziļinoties sekmēšana. | -Plānojot mācību procesu, pedagogi nosaka sasniedzamo mērķu un veicamo uzdevumu izvērtēšanas kritērijus un ikdienas mācību darbā nodrošina katram bērnam motivējošu atgriezenisko saiti. -Bērniem attīstās spēja vispārināt, lietojot gūtās zināšanas un prasmes atšķirīgās situācijās, un motivācija analizēt -kā uzlabot savu sniegumu .-Bērni izprot un ir motivēti sasniegt mācību satura apguvei noteiktos mērķus, sasniedzamos rezultātus. -Iestādē piedāvātais izglītības process iekļaujošs: visu vecumposmu bērni, saskaņā ar iestādē izveidoto sistēmu, saņem nepieciešamo atbalstu. -Pedagogi nodrošina mācību darbībās diferencētus un individuālus uzdevumus bērniem kam speciālas vai īpašas vajadzības, talanti. | -Katra vecuma bērniem noteiktie sasniedzamie rezultāti mācību jomās tiek skaidroti vecākiem visu grupu sapulcēs un ievietoti iestādes mājas lapā, ikdienā pieejami bērnu vecākiem.-Mācību satura apguve sekmīga visās mācību jomās - 70% bērnu līdz 4gadu vecumam un – virs 65%- 5,6gadīgajiem. -Iestādē pilnveidota kārtība atbalsta pasākumu nodrošināšanai bērniem, papildinot ar pasākumiem bieži slimojošiem bērniem.-Visi pedagogi izprot un patstāvīgi, vai piesaistot speciālistus (*logopēds, psihologs, speciālais pedagogs, pedagoga palīgs, metodiķis*) spēj savlaikus konstatēt atbalsta nepieciešamību bērniem katrā vecumposmā.-Mācību uzdevumu izvērtēšanas kritēriju apzināšanā/ skaidrošanā sekmīgi spēj iesaistīties vismaz 30% bērnu 3,4gadīgo grupās un vismaz 70% bērnu 5,6gadīgo grupās. | No 2022.g. regulāri2023.-2025.g.2023.g.janvārisRegulāri 2022.-2025.g.2023.-2025.g. |
| Bērnu vecāku iesaistīšana bērnu izaugsmes veicināšanai, atbalstam.  | Pedagogu sadarbība ar bērnu ģimenēm mērķtiecīgi plānota un sistemātiski īstenota, nodrošinot bērniem atbalstu mācību snieguma uzlabošanā un vienotas prasības iestādē un ģimenē. | -Mācību gada sākumā veikta visu bērnu vecāku informēšana par bērniem konstatētajām individuālajām mācīšanās vajadzībām , grūtībām, nepieciešamo vai piemērotajiem atbalsta pasākumiem.-1x mēnesī E-klase nodrošināta katra bērna vecāku informēšana par tēmas satura apguves rezultātiem - (*tēma, vērtēšanas kritēriji, vērtējums*) - Mācību gada laikā nodrošinātas skolotāju individuālās sarunas ar vismaz 60% bērnu vecākiem par bērnu mācību sasniegumiem, motivācijas sekmēšanu un atbalsta nepieciešamību individuālā mācību snieguma pilnveidei.-Sadarbībā ar bērnu kam speciālas vajadzības, mācību grūtības, uzvedības traucējumi vecākiem, tiek veidoti, īstenoti individuālie izglītības plāni. | Katra mācību gada septembris-oktobris grupu vecāku kopsapulcēs. Regulāri 2022.-2025.g.2022.-2025.g. 1xgadā.Pēc speciālo vajadzību konstatēšanas 2022.-2025.g. |
| **2.uzdevums. Komanddarba un savstarpējas mācīšanās nodrošināšana** |
| Pedagoģiskā un audzināšanas darba pieredzes uzkrāšana, popularizēšana. | -Pedagogu mērķtiecīgi organizētā savstarpējā sadarbība un pieredzes apmaiņa nodrošina kvalitatīvu profesionālo sniegumu ikdienā un pozitīvu mācību snieguma attīstības dinamiku katram bērnam. -Iestādē īstenota vienotā izpratne par vienlīdzības un iekļaujošas izglītības jautājumiem, nodrošina ikdienā optimālus atbalsta pasākumus bērniem, ģimenēm, iestādes personālam.-Pedagoģiskais personāls regulāri izvērtē savas profesionālās darbības efektivitāti, stiprās puses un labās prakses piemērus, daloties pieredzē ar kolēģiem iestādē, ārpus tās.  | - 95% pedagogu aktīvi līdzdarbojas sadarbības un mācīšanās grupās, attiecībā uz jaunā satura plānošanu, īstenošanu, un pilnveidi , darba metodēm, sasniedzamajiem rezultātiem.-Savstarpējā mācību darbību vērošanā, daloties labās prakses piemēros, regulāri iesaistās vismaz 80% skolotāju.* Mācību darbību hospitācijās konstatē, ka vismaz 85% pedagogu regulāri nodrošina diferencētu, individualizētu, personalizētu pieeju.
* Katru semestri administratīvi tiek veikta mācību nodarbību vērošana ne mazāk kā 40% pedagogiem

-Vismaz 70% pedagogu spēj nodrošināt kolēģiem konstruktīvu atgriezenisko saiti par vērotu mācību nodarbību, prezentēt personīgās labās prakses piemēru un argumentēti pamatot viņam nepieciešamās profesionālo kompetenču pilnveides jomu, pamatojoties uz sava snieguma analīzi. | 2022.g. novembris- 2025.g. |
| Iestādes kultūras veicināta un atbalstīta personālcentrēta, profesionāla kolektīvā mācīšanās. | - Tālākizglītības plāns iestādē sekmē iestādes darbības attīstības un personāla profesionālo mērķu izvirzīšanu un sasniegšanu, nodrošinot iespējas katram iesaistītajam iestādē( *bērnam, pedagogam, tehniskajam darbiniekam*) izvērtēt savu darbu un saņemt atgriezenisko saiti.-Mērķu izvirzīšana iestādē pamatojas uz datos balstītu darbības analīzi, nodrošinot iespēju apkopot, uzkrāt un publiskot esošo pedagoģisko, audzināšanas darba pieredzi. - Iestādes vadība mācās pati un plāno visa iestādes personāla mācīšanos, motivējot personālu vienoti sasniegt izvirzītos mērķus. | * 1x gadā nodrošināta katra iestādes darbinieka, individuālo mērķu noteikšana, profesionālā snieguma vērtēšana.
* Veikta vismaz 80% iestādes personāla profesionālā pilnveide SMART metodikā - individuālo un profesionālo mērķu noteikšanai.
* Vismaz 1x mācību gadā iestāde prezentē iestādes pieredzi sadarbībā ar jomas vai nozares profesionāļiem.
 | 2023.g.2022.g.2023.-2025.g. |
| **3.uzdevums. Izziņas un inovāciju kultūras veidošana** |
| Vienotas izpratnes par pārmaiņu būtību īstenošana personālam, nodrošinot ikviena dalību to norisē. | -Vadības komanda nodrošina visu mērķgrupu dalību iestādes attīstības plānošanā un darbības izvērtēšanā, analizē un izskaidro gūtos datus, personāls ir aktīvs dialogā par pārmaiņu vadību un ieinteresēts to norisē. -Bērni iesaistās iestādes attīstības un ikdienas norišu plānošanā, izsakot priekšlikumus pārmaiņām mācību darba un ārpusnodarbību aktivitātēs.- Nodrošināta vecāku pārstāvniecība iestādes darbībā iniciētās pārmaiņās - ierosinot, atbalstot, līdzdarbojoties vai īstenojot konkrētas aktivitātes.* Pedagogi uzņemas atbildību un darba grupās analizē pedagoģiskā un audzināšanas darba rezultātus, izvirza, sagatavo un īsteno iniciatīvas, iestādei noteikto attīstības mērķu sasniegšanai.
 | * Vismaz 60% no iestādes darbiniekiem patstāvīgi izvirza objektīvus individuālos un profesionālos mērķus, sasniedz tos.
* Attīstības plāna sagatavošanā iesaistās vismaz 70% no visās mērķgrupās esošajiem dalībniekiem.
* Iestādes darbības ikgadējā pašvērtēšanas procesā aktīvi līdzdarbojas 40% bērnu, 90% personāla un 70% vecāku.
 | 2024.-2025.g.2025.g.2024.g. |
| Vadības atbalsta nodrošināšana attīstībai un inovācijām. | * Iestādes vadība, sniedzot atbalstu pedagogu mācīšanās no savas un citu pieredzes, iespēju pedagogu savstarpējai mācību darbību vērošanai un organizējot mācību seminārus pedagogiem, tehniskajam personālam, nodrošina labās prakses piemērus popularizēšanu iestādē un ārpus tās.
* Mācīšanās no savas/citu pieredzes, noteikta kā iestādes prioritāte personālvadībā, motivējot attīstībai un darbinieki problēmas un kļūdas, pārmaiņu ieviešanas laikā, uztver kā mācīšanās iespēju.
* Iestādes projektu asistents, sniedzot atbalstu pedagogiem: palīdzot veidot pieteikumus sadarbības projektiem, kuru norisē iesaistīti bērni un koordinējot starptautisko sadarbības projektu norisi, nodrošina iestādes pedagoģiskās pieredzes apmaiņu starp dažādu valstu pedagogiem.
* Vadības komanda, izvērtējot iestādes, personāla un savu snieguma kvalitāti, veido datos balstītu personāla tālākizglītības plānu, pilnveidojot profesionālās kompetences un nodrošinot ātru un efektīvu zināšanu apmaiņu starp darbiniekiem.
 | * Vismaz 60% darbinieku patstāvīgi izvērtē sasniegto, analizējot atšķirību starp plānotajiem un esošajiem sasniegumiem un nosaka tālākās attīstības soļus.
* 80% pedagogu sekmīgi atrisina problēmsituācijas ikdienas mācību/audzināšanas darba norisēs un eksperimentē ar jaunām pieejām
* Īstenota sadarbība ar Gulbenes novada vidusskolu sekmīgas pārejas starp izglītības pakāpēm nodrošināšanai:

 1xgadā- vadības komandu līmenim; 1x gadā- sākumskolas pedagogiem- PII  pedagogiem; 2x mācību gadā - 6gadīgo grupas un  1.klašu pedagogiem.* Realizēti sadarbības, līdzdalības, pieredzes

 apmaiņas, iniciatīvu projekti- vides izglītībā, iekļaujošā izglītībā (*LV, EUR*).* Vadības komandas profesionālo kompetenču pilnveide personālvadības koučinga metodikā.
 | 2023.g.2023.- 2025.g.2024.-2025.g.2024.-2025.g.2024.g. |

Izglītības iestādes vadītāja Sandra Brieže